**La imatge captada per una càmera, és la real?**

Una càmera! Per què serveix una càmera? Pot tenir diferents opcions, tot depenent de la persona que es troba darrere la màquina, ja que tots tenim visions desiguals. Quan es capta una imatge, depenent del camp de visió que es tingui, podem aconseguir aspectes molt diferents del mateix objecte: uns el poden interpretar més artístic, altres més abstractes, altres li poden donar un toc de tristesa, d’alegria, de claror... tot això sorgeix envers l’estat d’ànim en què es troba la persona i del moment en què és captada la imatge.

Pot mentir una càmera? La càmera en si, mai ens pot mentir però, tal com s’ha raonat anteriorment, nosaltres fem que la imatge pugui mentir. Si aquella mateixa figura que representem la fem dues persones al mateix instant, amb la mateixa llum, la mateixa claror del sol, el contorn idèntic..., amb les mateixes condicions, però amb dos fotògrafs diferents, un de caràcter més obert que l’altre, a la mateixa figura, se li donarà dos aspectes molt diferents. M’explico, per posar un exemple, un retrat de l’escultura d’un ésser humà, pot ser totalment contrari a la mateixa fotografia feta per una altra persona totalment oposada a la primera. Si la primera persona és alegre, admiradora de les escultures, detallista, etc. aquesta figura possiblement, a la imatge obtinguda, tindrà vida pròpia. D’altra banda, si el fotògraf que fa aquesta mateixa foto és una persona trista, freda, que no li agrada l’art..., en definitiva, és una persona atípica, la imatge captada no tindrà cap característica en especial, ja que el fotògraf no haurà sabut treure l’essència pròpia de la figura capturada.

Que significa tot això? Tal com ho veig, la imatge, sempre és neutre, ja que com he esmentat a l’apartat superior, el que no és neutre, és la persona que realitza el treball ni la persona que està observant la representació en un moment determinat. Poden estar dues persones juntes de costat mirant la mateixa fotografia i veure coses totalment oposades. Fins i tot una imatge captada pot ser una taca negra amb formes estranyes, mentre que una persona veu un gat negre, la que es troba al seu costat, pot estar veient un arbre totalment fosc. Això significa que la imatge no enganya, ja que és la que s’ha fet. El que menteix és el nostre cervell, la nostra interpretació de les coses, els nostres sentiments...

Conclusió final: la càmera menteix?, la imatge és neutre?, la figura capturada és la certa? Jo crec que la resposta a aquestes tres preguntes és NO, ja que no és la càmera, ni la imatge, ni la figura la que menteix, sinó la ment pròpia de cada persona.